Diari Oficial de la Generalitat Valenciana


Sumari del DOGV 3218, del 06-04-1998 (1998/2651)

DECRET 41/1998, de 31 de març, del Govern Valencià, sobre residències de temps lliure de la Generalitat Valenciana.
-------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/03/31/41/dof/vci/html**

### Dades del document

Número de DOGV
:   3218

Data del DOGV
:   06-04-1998

Secció del DOGV
:   I. DISPOSICIONS GENERALS

Número del document
:   1998/2651


Data del document
:   31-03-1998

Organisme emissor
:   Conselleria d'Ocupació, Indústria i Comerç

Tipus de document
:   Decret

Anàlisi jurídica

DECRET 41/1998, de 31 de març, del Govern Valencià, sobre residències de temps lliure de la Generalitat Valenciana. [1998/A2651]
  
Per mitjà del Reial Decret 4154/1982, de 29 de desembre, van ser transferides a la Generalitat Valenciana les funcions i els serveis de l'administració de l'estat en matèria de temps lliure i que, fins aqueix moment, estaven adscrits a l'Institut Social del Temps Lliure. Les esmentades competències, atribuïdes en un principi a l'extingida Conselleria de Treball i Afers Socials, estan en l'actualitat assignades, en virtut del Decret 4/1997, de 26 de febrer, del president de la Generalitat Valenciana, a la Conselleria d'Ocupació, Indústria i Comerç, a la qual correspon la vigilància i tutela de les residències de temps lliure ubicades al territori de la Comunitat Valenciana.
  
Mitjançant el Decret 22/1997, d'11 de febrer, del Govern Valencià, es regula el règim de funcionament i estades de les residències de temps lliure. Aquest decret estableix el marc jurídic aplicable en la prestació d'uns serveis de titularitat pública amb un marcat caràcter social, atesa la circumstància que la gestió d'algunes de les residències l'efectuava directament l'administració.
  
En el moment actual, en la gestió d'aquestes residències s'ha produït un canvi, ja que els serveis que hi presten ho seran en règim de concessió administrativa, amb subjecció a allò que es preveu en el títol II del llibre II de la Llei 13/1995, de 18 de maig, de Contractes de les Administracions Públiques.
  
Això determina que la regulació que estableix el Decret 22/1997, d'11 de febrer, del Govern Valencià, ateses les competències que sobre un servei públic té el titular d'aquest com a òrgan de contractació, ha de ser modificada. Amb aquesta finalitat, uns dels principals canvis que es produeix el constitueix el caràcter dels preus que han de pagar-se per la utilització d'aquests serveis. Així, els preus que tenien el caràcter de preus públics i es regien d'acord amb allò que es disposa en el Decret 227/1991, de 9 de desembre, del Govern Valencià, en relació amb el Decret 73/1991, de 13 de maig, del Govern Valencià, passen a ser a partir de l'any 1998 preus màxims autoritzats que han de percebre els concessionaris com a contrapartida pel servei que presten.
  
En virtut d'això, consultades les organitzacions empresarials i sindicals més representatives de la Comunitat Valenciana, a proposta del conseller d'Ocupació, Indústria i Comerç i amb la deliberació prèvia del Govern Valencià, en la reunió del dia 31 de març de 1998,
  
DECRETE
  
Article únic
  
El règim de funcionament i estades de les residències de temps lliure de la Generalitat Valenciana se sotmetrà a les disposicions que amb aquesta finalitat dicte la Conselleria d'Ocupació, Indústria i Comerç i, si escau, a allò que s'estableix en els plecs de clàusules administratives particulars i prescripcions tècniques que regisquen el contracte de gestió de serveis públics.
  
DISPOSICIÓ DEROGATÒRIA
  
Queda derogat el Decret 22/1997, d'11 de febrer, del Govern Valencià, pel qual es regulen els preus públics pels serveis que ofereixen les residències de temps lliure de la Generalitat Valenciana, i la resta de disposicions que el despleguen.
  
DISPOSICIÓ FINAL
  
Aquest decret entrarà en vigor el dia de la seua publicació en el Diari Oficial de la Generalitat Valenciana.
  
València, 31 de març de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació Indústria i Comerç,


Còpia Permalink ELI